এ প্রসঙ্গে তত্ত্বাবধায়ক সরকারের সাবেক উপদেষ্টা ড. এবি মির্জ্জা আজিজুল ইসলাম বাংলা ট্রিবিউনকে বলেন, ‘বর্তমানে চালের দাম বাড়ার পেছনে রোহিঙ্গা সমস্যার সম্পর্ক রয়েছে। ব্যবসায়ীরা যখন শুনছেন, সাত লাখ রোহিঙ্গা এসেছে, সেখানে চালের চাহিদা বাড়বে। এ সুযোগে ব্যবসায়ীরাও চালের দাম বাড়িয়ে দিয়েছেন।’ তিনি বলেন, ‘সাত লাখ রোহিঙ্গার খাওয়া ও বাসস্থানের ব্যবস্থা করতে গিয়ে জাতীয় বাজেটে বড় ধরনের চাপ সৃষ্টি হবে।’